kasel
Dobry den , mam zatekajuce hlieny po nadche vyuzivala som sirup na vykasliavanie ale nic nevykasliavam, Mozem zacat uzivat kvapky na suchy kasel ?
Dobrý deň,
Ďakujeme za vašu otázku. Lieky určené na liečbu suchého kašľa tĺmia kašeľ, čím sťažujú vykašliavanie hlienu nahromadeného v dolných dýchacích cestách. To môže mať za následok zhoršenie zdravotného stavu, čo môže vyustiť do zápalu.
Ak hlien zatekajúci z horných dýchacích ciest dráždi sliznicu nosohltana až hrtana, čo sa následne prejavuje dráždivým kašľom, odporúčam sa zamerať na liečbu horných dýcacích ciest. Na liečbu je vhodný
Sinupret Forte
, ktorý sa používa na liečbu akútnych a chronických zápaloch prinosových dutín a dýchacích ciest, s príznakmi ako nádcha, upchatý nos, bolesť hlavy a bolesť tváre alebo tlak na tvári u dospelých. Taktiež je vhodný aj ako podporná liečba pri antibakteriálnej liečbe. Obsahuje výťažok z prvosienky a štiavca, ktoré majú protizápalový účinok. Výťažok z bazy čiernej zmenšuje opuch sliznice, čo spolu so sekretolytickým účinkom rastlinných látok, ktoré liek obsahuje, priaznivo vplýva na jej regeneráciu, uľahčuje vykašliavanie a „vysmrkanie sa“. Dávkovanie je v prípade dospelých a mladistvých od 12 rokov 3x denne 1 tableta.
Na uvoľnenie a vyčistenie (hygienu) nosa a nosových dutín je vhodný sprej
Dr.Max Sea Water Spray Hypertonic
. Obsahuje vysokú koncentráciu soli, vďaka čomu osmotickým pôsobením vyťahuje nadbytočnú vodu zo zdurenej nosovej sliznice, a tým znižuje jej opuchnutie. Prirodzene uvoľňuje nos v prípade nachladnutia, alergie alebo chrípky. Dávkovanie je niekoľkokrát denne 1-2 vstreky do každej nosovej dierky a je vhodný aj na dlhodobé používanie.
Na zmiernenie podráždenia sliznice môžete počas dňa užívať sirup alebo pastilky
Dr.Max Islandský lišajník
, ktoré chránia, zvlhčujú ústnu sliznicu a znižujú reflex kašľa. Sú vhodné aj ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice.
Prajem skoré uzdravenie.
S pozdravom
Mgr. Tamara Jakúbeková